Аляксандр Генадзевіч Хлапонін

Алякса́ндр Гена́дзевіч Хлапо́нін (нарадзіўся ) — расійскі палітык, губернатар Краснаярскага края з верасня 2002 па 19 студзеня 2010 года.

Нарадзіўся ў г. Каломба (Шры-Ланка) у сям’і перакладчыка савецкага знешнеэканамічнага ведамства. Жанаты, выхоўвае дачку.

 Біяграфія 
 1989 — скончыў факультэт міжнароднай эканомікі Маскоўскага фінансавага інстытута
 З 1989 — працаваў у знешэканамбанку СССР
 З 1994 — старшыня ўпраўлення банку «Міжнародная фінансавая кампанія»
 1996: прэзідэнт банка «Міжнародная фінансавая кампанія»
 З мая 1996 — в. а. старшыні ўпраўлення ААТ «Расійскае акцыянернае таварыства па вытворчасці каляровых і каштоўных металаў „Нарыльскі нікель“»
 1998 — сябра рады дырэктараў ААТ «Кольская горна-металургічная кампанія»
 1996—2001 — старшыня ўпраўлення, генеральны дырэктар РАТ «Нарыльскі нікель»
 Люты 2001: абраны губернатарам Таймырскай (Даўгана-Ненецкай) аўтаномнай акругі
 Верасень 2002 — перамог на выбарах губернатара Краснаярскага края
 (?) Член палітрады партыі «Адзіная Расія»
 (?) Старшыня Савета міжрэгіянальнай асацыяцыі «Сібірскі дагавор»
 У ліпені 2008 года Аляксандру Хлапоніну было прысвоена вайсковае званне палкоўнік.Взгляд

 Губернатар Краснаярскага края 
На датэрміновых выбарах губернатара Краснаярскага края, прызначаных у сувязі са смерцю губернатара А. Лебедзя ў авіякатастрофе, высунуў сваю кандыдатуру. Датэрміновыя выбары губернатара Краснаярскага края адрозніваліся беспрэцэндэнтнай мабілізацыяй рэсурсаў асноўных кандыдатаў, цвёрдым супрацьстаяннем і разгулам «чорных выбарчых тэхналогій».

8 верасня 2002 года ў першым туры выбараў атрымаў 25 працэнтаў галасоў, саступіўшы старшыні заканадаўчага сходу А. Вусу з 27 працэнтамі, апярэдзіўшы дэпутата Дзярждумы С. Глазьева з 20 працэнтамі і мэра Краснаярска П. Пімашкова з 15 працэнтамі.

22 верасня ў другім туры атрымаў перамогу, атрымаўшы 48 працэнтаў галасоў супраць 42 у А. Вуса, пры гэтым выйграў амаль на ўсіх тэрыторыях, акрамя Краснаярска і Ачынска, найбольшую падтрымку атрымаў у Нарыльску. Выбарчая камісія Краснаярскага края два разы прызнавала выбары несапраўднымі, але першы раз яе рашэнне было адменена судом, другі раз — Цэнтральнай выбарчай камісіяй Расійскай Федэрацыі, пасля чаго прэзідэнт Расіі Уладзімір Пуцін, не чакаючы ўступлення А. Хлапоніна на пасаду губернатара края, прызначыў яго выконваючым абавязкі губернатара края.

Прыступіўшы да выканання абавязкаў губернатара, паабяцаў на працягу двух месяцаў дамагчыся ліквідацыі запазычанасцей па зарплаце перад краявымі бюджэтнікамі, што і было зроблена. У 2003 годзе пераканаў уладальнікаў буйных прадпрыемстваў, размешчаных на тэрыторыі края, перарэгістроўвацца ў краі і плаціць падаткі на яго тэрыторыі, што прывяло да значнага павелічэння прыбытковай часткі бюджэту края. У 2004 годзе выступіў з ініцыятывай правядзення рэферэндуму па аб’яднанні Краснаярскага края з Таймырскай (Даўгана-Ненецкай) і Эвенкійскай аўтаномнымі акругамі, у 2005 годзе адбыўся рэферэндум па аб’яднанні рэгіёнаў. У 2004 годзе ініцыяваў прыняцце закона пра далучэнне гарадоў Каеркан, Талнах і пасёлка Снежнагорск да горада Нарыльск.

Карыстаецца папулярнасцю ў насельніцтва края. Імідж не псуюць нават дробныя здарэнні ў жыцці губернатара — напрыклад, падзенне з матацыкла на вачах у публікі ў перапынку хакейнага матчу ў Краснаярску ці выкладзеныя ў інтэрнэт ролікі, у якіх ён мацюкаецца.

 Узнагароды 
 Ордэн «За заслугі перад Айчынай» IV ступені (3 красавіка 2008) — за вялікі ўнёсак у сацыяльна-эканамічнае развіццё краяУказ Прэзідэнта Расійскай Федэрацыі ад 03.04.2008 № 446 
 Ордэн Пашаны (15 красавіка 1998) — за вялікі ўнёсак у вытворчасць каляровых і каштоўных металаў, шматгадовую добрасумленную працу на прадпрыемствах і ў арганізацыях акцыянернага таварыства «Нарыльскі камбінат» (Таймырская (Даўгана-Ненецкая) аўтаномная акруга)Указ Прэзідэнта РФ ад 15 красавіка 1998 г. № 392
 Ордэн святога благавернага князя Данііла Маскоўскага (РПЦ, 2005)Губернатар Краснаярскага края Аляксандр Хлапонін ганараваны ордэнам Св. Данііла Маскоўскага
 Ганаровы грамадзянін Нарыльска Рашэнне Гарадскога Савета адзінага муніцыпальнага ўтварэння «горад Нарыльск» ад 11 кастрычніка 2002 г. № 24-305 «Пра прысваенне звання „Ганаровы грамадзянін горада Нарыльск“ Хлапоніну Аляксандру Генадзевічу» 
 Ганаровы чыгуначнік (2005)Губернатар Краснаярскага края Аляксандр Хлапонін стаў «Ганаровым чыгуначнікам Расіі».  — за ўнёсак у развіццё транспартнай чыгуначнай сферы «Візітная картка горада на Енісеі», газета «Северная магистраль» 10 чэрвеня 2005

 Спасылкі 

  Старонка А. Г. Хлапоніна на сайце Краснаярскага края 
 Інтэрв’ю А. Г. Хлапоніна 
 Аляксандр Хлапонін. Губернатар Краснаярскага края
 Асабісты сайт А. Г. Хлапоніна

Катэгорыя:Палітыкі Расіі
Катэгорыя:Губернатары Краснаярскага края